Diari Oficial de la Generalitat Valenciana


Sumari del DOGV 6895, del 05-11-2012 (2012/10546)

DECRET 167/2012, de 2 de novembre, del Consell, pel qual s'inclou en el Catàleg de Forests de Domini Públic i d'Utilitat Pública de la Província d'Alacant la forest número AL 129, denominada Pinet, situada al terme municipal de Santa Pola i propietat de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6895

Data del DOGV
:   05-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10485


Data del document
:   02-11-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

DECRET 167/2012, de 2 de novembre, del Consell, pel qual s'inclou en el Catàleg de Forests de Domini Públic i d'Utilitat Pública de la Província d'Alacant la forest número AL 129, denominada Pinet, situada al terme municipal de Santa Pola i propietat de la Generalitat. [2012/10647]  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i en els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, relatius a la inclusió de terrenys forestals en el Catàleg de Forests de Domini Públic i d'Utilitat Pública i els seus efectes jurídics, la conselleria d'Infraestructures, Territori i Medi Ambient ha instruït el corresponent expedient de declaració d'utilitat pública i inclusió en el Catàleg de Forests de Domini Públic i d'Utilitat Pública de la Província d'Alacant de la forest número AL 129, denominada Pinet, situada al terme municipal de Santa Pola i propietat de la Generalitat. Hi ha quedat acreditada la varietat dels seus hàbitats, la riquesa en espècies vegetals d'importància per a la seua conservació, així com el seu valor paisatgístic i recreatiu, per la qual cosa procedix dictar el decret corresponent.  
En virtut d'això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 2 de novembre de 2012,  
  
DECRETE  
  
Article 1. Declaració d'utilitat pública  
Es declara d'utilitat pública la forest número AL 129, denominada Pinet, situada al terme municipal de Santa Pola i propietat de la Generalitat, amb una superfície pública de 70,25 hectáreas, formada per les parcel·les cadastrals 14, 15, 9006 i 9007 (part), totes estes del polígon 9. Les coordenades UTM ETRS89 dels vèrtexs que definixen la forest són les següents:  
  
  
  
  
Article 2. Catalogació  
S'inclou en el Catàleg de Forests de Domini Públic i d'Utilitat Pública de la Província d'Alacant la forest número AL 129, denominada Pinet, amb la inscripció següent:  
1. Número: AL 129.  
2. Nom: Pinet.  
3. Codi de l'inventari General de Béns de la Generalitat: 03/121/006/000.  
4. Partit judicial: Elx.  
5. Partit registral: Santa Pola.  
6. Terme municipal: Santa Pola.  
7. Província: Alacant.  
8. Pertinença: Generalitat.  
9. Superfície total: 70,25 hectàrees.  
10. Cabuda pública: 70,25 hectàrees.  
11. Límits:  
a) Nord: mollons rectangulars d'1 a 10.  
b) Est: mar Mediterrani.  
c) Sud: terme municipal d'Elx i mollons rectangulars del 61 al 65.  
  
d) Oest: CN 332, terme municipal d'Elx i mollons rectangulars del 49 al 61.  
12. Delimitació: no.  
13. Amollonament: no.  
14. Enclavaments: no n'hi ha cap.  
15. Superfície d'enclavaments: 0.  
16. Servituds: de pas per camins i sendes.  
17. Espècie o espècies principals: vegetació característica de zones humides i dunes litorals  
18. Inscripció registral: Registre de la Propietat de Santa Pola. Finca 35.269, inscrita en el foli 205 del tom 1403, llibre 459.  
  
DISPOSICIÓ FINAL  
  
Única. Efectes  
Este decret produirà efectes des de l'endemà de la seua publicació en el Diari Oficial de la Comunitat Valenciana.  
  
Contra este decret, les persones interessades podran interposar recurs contenciós administratiu en el termini de dos mesos, comptadors a partir de l'endemà de la seua publicació en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la seua publicació en el Diari Oficial de la Comunitat Valenciana, d'acord amb el que disposen els articles 116 i 117 de la Llei de Règim Jurídic de les Administracions Públiques i del Procediment Administratiu Comú.   
  
  
València, 2 de novembre de 2012.  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS